
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακίνητον για αρχαιολογικούς σκοπούς στο λιμένα 
Λεχαίου...■'. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου, 
που βρίσκεται εντός του ρυμοτομικού σχεδίου Αθηνών. .... 2 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου Δήμου Αγίας 
Παρασκευής (Ν. Αττικής) . 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. ΤΠΠΟ/ΑΠΑΛ/Φ7Ια/59536/4 (1) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτου για αρχαιολογικούς σκοπούς στο λιμένα Λε¬ 
χαίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85. 

2. Το αριθ. 941/15.10.77 (ΦΕΚ 320/Α/17.10.77) Προεδρικό 
Διάταγμα «περί Οργανισμού του Υπουργείου Πολιτισμού». 


3. Την αριθ. ΥΠΠΟ/ΓΝΟΣ/49095/30.10.91 απόφαση της 
Υπουργού Πολιτισμού ΦΕΚ (987/Β/28.11.91) «Μεταβίβαση αρμο¬ 
διοτήτων Υπουργού και δικαιώματος υπογραφής «Με εντολή Υπουρ¬ 
γού» στον Γεν. Γραμματέα, στους Γεν. Διευθυντές και στους Προϊσταμέ¬ 
νους των Δ/νσεων και Γραφείων της Κεντρικής Υπηρεσίας του 
ΥΠΠΟ». 

. 4. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθ. 1038366/1995/ 
0010/27.4.1989 των Υπουργών Οικονομικών και Πολιτισμού ΦΕΚ 
294/τ.Δ/17.5.1989 για αρχαιολογικούς σκοπούς στο λιμένα Λε¬ 
χαίου. 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε, 

ότι η αποζημίωση που καθόρισε το Εφετεϊο Ναυπλίου με την από¬ 
φαση του αριθ. 499/1990 για το ακίνητο και για τα υπερκείμενα αυτού 
όπως αυτά φαίνονται στο κτηματολογικό διάγραμμα που συνοδεύει την 
απόφαση απαλλοτρίωσης και στο σχετικό κτηματολογικό πίνακα έχει 
κατατεθεί στο Ταμείο Παρακαταθηκών και Δανείων (Κεντρική Υπηρε¬ 
σία) και έχει εκδοθεί γραμμάτιο συστάσεως παρακαταθήκης αριθ. 
1353/23.12.91 για (24.816.000) είκοσι τέσσερα εκατομμύρια οκτα¬ 
κόσιες δέκα έξι χιλιάδες δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η παρούσα ανακοίνωση να δημοσιευτεί στην Εφημερίδα της Κυ- 
βερνήσεως. 

Αθήνα, 27 Δεκεμβρίου 1991 

Με εντολή Υπουργού 
Ο Προϊστάμενος 
ΔΗΜ.ΑΝΤΩΝΟΠΟΥΛΟΣ 










838 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου, που 

βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την 2928/1990 πράξη συναίνεσης, ενώπιον της συμβολαιογρά¬ 
φου Αθηνών Ευγενίας Βερροιοπούλου, των Αλεξάνδρας Βάρδα, Μαρίας 
Βάρδα, Ειρήνης Βάρδα και Κωνσταντίνας - Νικολέττας Καψή - Κου- 
ρούπη, αποκλειστικών κυρίων του παρακάτω περιγραφομένου ακινή¬ 
του. 

7. Την 517/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32538/26.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων. 

9. Την κατόπιν αυτοψίας του Αρχιτέκτονα Γεωργίου Δόντα επιβε¬ 
βαίωση των εμπλεκομένων στη μεταφορά του συντελεστή δόμησης 
στοιχείων του ακινήτου, που βρίσκεται εντός του ρυμοτομικού σχεδίου 
Αθηνών επί της οδού Ακαδημίας αριθ. 14, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών επί 


της οδού Ακαδημίας αρ. 14, έχει χαρακτηρισθεί ως διατηρητέο με το 
από 17.10.1984 Π.Δ/γμα (Δ' 28/1985) και του οποίου την ψιλή κυ¬ 
ριότητα έχουν οι Αλεξάνδρα Βάρδα, Μαρία Βάρδα και Ειρήνη Βάρδα 
και την επικαρπία η Κωνσταντίνα - Νικολέττα Καψή - Κουρούπη, 
όπως το βαρυνόμενο ακίνητο φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
103343/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 137,067 τ.μ. 

β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,8 

δ. Δομήσιμη επιφάνεια που αντιστοιχεί σ’ αυτό: 137,067 τ.μ. X 4,8 
= 657,92 τ.μ. 

ε. Δομημένη επιφάνεια: 457,428 τ.μ. (εκ των οποίων 137,067 τ.μ. 
στο ισόγειο και 320,361 τ.μ. στους ορόφους) 

στ. Μεταφερόμενη δομήσιμη επιφάνεια: 657,92 τ.μ. - 457,428 
τ.μ. = 200,49 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αλεξάνδρας Βάρδα, Μαρίας Βάρδα, Ειρήνης Βάρδα και 
Κωνσταντίνας — Νικολέττας Καψή — Κουρούπη, για εμβαδόν 200,49 
τ.μ. από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. Γ. 102414 (3) 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου Δήμου Αγίας 

Παρασκευής (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

5. Την από 18.12.1990 (αριθ. πρωτ. 81309/1990) αίτηση των Ν. 
Κώνστα, Γ. Σουφλιά, Γ. Παπαγεωργίου και Φ. Κούκου. 

6. Τηναπό27.12.1990 (αριθ. πρωτ. 81504/1990) αίτηση της Αι¬ 
μιλίας Μπλούνα, ενεργούσης ως πληρεξούσιας της Ειρήνης Χριστοπού- 
λου. 

7. Την 589/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 35357/24.10.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος Χωροτα¬ 
ξίας και Δημοσίων έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 3.8.1990 Π.Δ/γμα (Δ’ 455), από το 
βαρυνόμενο (ρυμοτομούμενο) ακίνητο που βρίσκεται εντός του ρυμοτο¬ 
μικού σχεδίου Αθηνών και επί των οδών Λουκά Μπέλου, Λογοθετίδου 
και Κονοπισοπούλου, για το οποίο έχει εκδοθεί ο 1861/1991 σχετικός 
τίτλος δικαιώματος μεταφοράς συντελεστή δόμησης στο όνομα του 
Παύλου Ηλ. Χριστόπουλου, σε άλλο ακίνητο (ωφελούμενο) που βρίσκε¬ 
ται εντός του ρυμοτομικού σχεδίου Δήμου Αγίας Παρασκευής (Ν. Αττι¬ 
κής) και επί των οδών Κολοκοτρώνη και Έαρος αριθ. 9 φερόμενο ως 
ιδιοκτησία των Ν. Κώνστα, Γ. Σουφλιά, Γ. Παπαγεωργίου και Φ. Κού¬ 
κου, όπως το ωφελούμενο ακίνητο φαίνεται με στοιχεία Α Β Ε Ζ Α στο 


σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
102414/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. . 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δΰναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 115,90 τ.μ. που αντιστοιχείκ σε 91,01 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1.002,59 τ.μ. 

β. Ποσοστό κάλυψης: 29% 

γ. Συντελεστής δόμησης: 1,116. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ ( 18 ) μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 102414/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης, σε αντικατάσταση του 1861/1991 τίτλου, στο όνομα 
του Παύλου Ηλία Χριστόπουλου για το υπολειπόμενο και μη χρησιμο- 
ποιηθέν εμβαδόν 3,21 τ.μ. (94,22 τ.μ. - 91,01 τ.μ.) από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

